کیوان امام توتوقلاندی
بؤیوک تهران پولیس کوماندیری قادین طلبهلره تجاووز اتهامی ایله بیر آدامین توتوقلاندیغینی آچیقلادی.
بو خبری اعلان ائدن حسین رحیمی، شیکایتچیلردن «کیملیکلرینین پولیسله قورونوب ساخلانماسینا امین اولوب و بو شخصدن شیکایت ائتمک اوچون تهرانین اجتماعی تهلوکهسیزلیک پولیسینه موراجعت ائتمهلرینی»، ایستهدی.
بو شخصین ادعاچیلارینین چوخو مجازی اورتامدا اونا قارشی آجی وئریجی شیکایتلر ائتمیشلر.
همشهری قزئتینین توییتر حسابی بو خبری بو شخصین آدینی چکمهدن یاییملاییب.
فارس خبر آژانسی معلوماتلی منبعیه ایستنادا حبس اولونان شخصین کیملیگینی کیوان امام اولاراق آچیقلاییب.
سون بیر هفتهده ۲۰ نفردن چوخ قیز، کیوان امام آدلی بیر آدام طرفیندن جینسی تجاووز ائدیلدیگینی سوسیال مئدیادا اعلان ائتمیشدی.
kas_Arab azb_Arab azb_Arab azb_Arab azb_Arab azb_Arab azb_Arab